



נובמבר 2026
קול קורא להגשת מועמדות למתן שירותי ייעוץ משפטי חיצוני
איגוד הכדורמים בישראל (להלן: "האיגוד") מזמין עורכי דין ומשרדי עורכי דין להגיש מועמדות למתן שירותי ייעוץ וליווי משפטי שוטף לאיגוד.
היועץ המשפטי שייבחר ילווה את פעילות האיגוד, הנהלתו ומוסדותיו, ויספק מענה משפטי מקצועי, זמין ומעשי, תוך היכרות עם מאפייני פעילותו של איגוד ספורט וצרכיו השוטפים.
ההתקשרות תהיה במתכונת של מתן שירותים חיצוניים, ללא יחסי עובד–מעסיק, ובהתאם להסכם שייחתם בין הצדדים.
1. תיאור השירותים הנדרשים
1. ייעוץ משפטי שוטף למנכ"לית האיגוד, להנהלה ולמוסדות האיגוד, לרבות מתן חוות דעת משפטיות וליווי בקבלת החלטות.
2. הסכמים והתקשרויות  – ניסוח, עריכה ובחינה של הסכמים עם עובדים, מאמנים, ספורטאים, ספקים ונותני שירותים, לרבות אנשי מקצוע זרים.
3. ממשל תאגידי ורגולציה –  ליווי משפטי בנושאי דיני עמותות, חוק הספורט, דיני עבודה, התקשרויות, נהלים, תקנונים והתנהלות תקינה של מוסדות האיגוד.
4. פעילות מקצועית ותחרותית  – ייעוץ משפטי בנושאי ליגות, תחרויות, תקנונים, ערעורים, מחלוקות וסמכויות ועדות האיגוד.
5. הליכי משמעת ובתי הדין של האיגוד  – גיבוש נהלים והכנת תבניות אחידות לכתבי אישום ולמסמכים משפטיים, שיאפשרו טיפול עצמאי של האיגוד במקרים שגרתיים. במקרים מורכבים או חריגים, בהתאם לצורך ובתיאום עם מנכ"לית האיגוד ומנהל הליגה והגביע, יידרש היועץ המשפטי לסייע בבחינת המקרים, בהכנת כתבי אישום ומסמכים משפטיים, ולהשתתף בדיונים בפני מוסדות השיפוט של האיגוד, לרבות ייצוג האיגוד ככל שיידרש ובהתאם לסמכויות הקבועות בתקנון.
6. אתיקה וניגודי עניינים  – ייעוץ בנושאי ניגודי עניינים, מוגנות ספורטאים, אתיקה והתנהלות תקינה.
7. ליווי מול גורמים חיצוניים  – מתן ייעוץ משפטי בנושאים הקשורים למשרד התרבות והספורט, רשם העמותות, הוועד האולימפי וגופים ציבוריים נוספים.
8. פעילות בינלאומית  – ייעוץ משפטי בנושאים הנוגעים להתקשרויות ולפעילות מול גופי הספורט הבינלאומיים, לרבות European Aquatics ו-World Aquatics.
9. ישיבות ומענה שוטף –  השתתפות בישיבות הנהלה וועדות בהתאם לצורך, ומתן מענה משפטי שוטף ודחוף בהתאם לאופי פעילות האיגוד.
2. תנאי סף מחייבים
על המועמד לעמוד בכל התנאים הבאים:
1. בעל רישיון תקף לעריכת דין בישראל וחברות פעילה בלשכת עורכי הדין.
2. ניסיון מקצועי של חמש שנים לפחות בעריכת דין, מתוכן ניסיון מוכח במתן ייעוץ משפטי לתאגידים, עמותות או גופים ציבוריים.
3. ידע וניסיון מוכחים בדיני עמותות, דיני חוזים ודיני עבודה.
4. היעדר ניגוד עניינים  – המועמד אינו מצוי בניגוד עניינים, במישרין או בעקיפין, בין תפקידו כיועץ המשפטי של האיגוד לבין עיסוקיו, לקוחותיו או קשריו האחרים. בכלל זה, לא יתקיים ייצוג משפטי של אגודה החברה באיגוד או של בעל תפקיד בענף, באופן העלול ליצור ניגוד עניינים. המועמד יידרש להצהיר על כל זיקה מקצועית, עסקית או אישית רלוונטית, והאיגוד יהיה רשאי לבחון את השלכותיה על התאמתו לתפקיד.

5. התחייבות לפגישה פרונטלית שבועית קבועה, בהיקף של שעה אחת לפחות במשרדי האיגוד במכון וינגייט, בהשתתפות אישית של היועץ המשפטי המוצע.
6. זמינות למתן מענה משפטי שוטף במהלך ימי העבודה, לרבות טיפול בסוגיות דחופות.
7. יכולת ניסוח והתבטאות ברמה גבוהה בעברית ובאנגלית.
8. היעדר מניעה חוקית או משמעתית למתן השירותים.
3. יתרונות ושיקולים בבחירת המועמד
· ניסיון קודם במתן ייעוץ משפטי לאיגודי ספורט, התאחדויות או ארגוני ספורט.
· היכרות עם חוק הספורט, תקנוני ספורט והליכי משמעת.
· ניסיון בהכנת כתבי אישום ובייצוג בפני בתי דין ומוסדות שיפוט בספורט.
· ניסיון בליווי הנהלות, ועדות ואסיפות כלליות של עמותות.
· ניסיון בעבודה מול משרדי ממשלה וגופים ציבוריים.
· ניסיון בהתקשרויות עם מאמנים ואנשי מקצוע זרים.
· יכולת עבודה עצמאית, גישה מעשית, זמינות גבוהה ומתן פתרונות משפטיים המותאמים לצורכי הארגון.
4.  מתכונת ההתקשרות
1. השירותים יינתנו במסגרת התקשרות חודשית קבועה (ריטיינר), אשר תכלול את כלל שירותי הייעוץ המשפטי השוטפים המפורטים בקול קורא זה.
2. הריטיינר יכלול גם את הליווי המשפטי של הליכי המשמעת ובתי הדין הפנימיים, כמפורט בסעיף 1(5), לרבות הכנת מסמכים והשתתפות בדיונים במקרים מורכבים בהתאם לצורך.
3. היועץ המשפטי יקיים פגישה פרונטלית שבועית בת שעה אחת לפחות במשרדי האיגוד במכון וינגייט, בנוסף למענה השוטף באמצעי התקשורת המקובלים.
4. היועץ המשפטי המוצע יהיה הגורם המקצועי המרכזי שילווה את האיגוד באופן אישי. הסתייעות בעורכי דין נוספים ממשרדו תתאפשר בתיאום מראש עם האיגוד.
5. ייצוג בהליכים משפטיים חיצוניים בפני בתי משפט וערכאות אחרות, שאינם חלק מהליכי המשמעת הפנימיים של האיגוד, יוסדר בנפרד ובאישור האיגוד מראש.
6. תקופת ההתקשרות, התמורה ותנאי ההתקשרות הנוספים ייקבעו בהסכם שייחתם בין הצדדים.
5.  אופן הגשת המועמדות
על המועמדים להגיש את המסמכים הבאים:
1. קורות חיים ופירוט ניסיון מקצועי רלוונטי.
2. העתק רישיון עריכת דין בתוקף.
3. פירוט ניסיון בליווי עמותות, איגודי ספורט או גופים ציבוריים, לרבות ניסיון בהליכי משמעת.
4. פרטי שני ממליצים לפחות.
5. הצהרה בדבר היעדר ניגוד עניינים ופירוט זיקות רלוונטיות לאיגוד, לאגודות החברות בו ולבעלי תפקידים בענף.
6. הצעת מחיר חודשית למתן כלל השירותים, בתוספת מע"מ כדין, תוך פירוט השירותים הכלולים בריטיינר והחריגים לו.
7. התחייבות בכתב לקיום פגישה פרונטלית שבועית בת שעה אחת לפחות במכון וינגייט.

את המועמדות יש להעביר לכתובת הדוא"ל:
dana@isrwp.co.il
עד ליום 19/11/2026
יש לציין בנושא ההודעה: "הגשת מועמדות – ייעוץ משפטי לאיגוד הכדורמים"
6. הליך הבחירה והוראות כלליות
1. המועמדויות ייבחנו בהתאם לעמידה בתנאי הסף, לניסיון המקצועי, להתאמה לצורכי האיגוד, לזמינות ולהצעת המחיר.
2. האיגוד רשאי לזמן מועמדים לראיון אישי, לבקש הבהרות או מסמכים נוספים ולנהל משא ומתן עם מועמדים מתאימים.
3. האיגוד אינו מתחייב לבחור בהצעה הזולה ביותר או בהצעה כלשהי.
4. בחירת היועץ המשפטי תהיה כפופה לאישור הגורם המוסמך באיגוד ולהשלמת הליכי ההתקשרות הנדרשים.
5. האיגוד שומר לעצמו את הזכות לשנות או לבטל את ההליך, בכפוף לכל דין.
הקול הקורא מנוסח בלשון זכר מטעמי נוחות בלבד ופונה לכל המגדרים.
 
                                                          בברכה,
איגוד הכדורמים בישראל




image1.jpeg
4290200 0"l (1Y)
+972-9-8854336

OFFICE®@ISRWPR.CO.IL





